GiliGold/VAD_KnessetCorpus huggingface dataset:
יולי יואל אדלשטיין:
 לכן אני חושב שהפתרונות כאן צריכים להיות כאלה שמתחשבים בכך שאנחנו לא יכולים לומר לא לראשי רשויות ולא לתושבים: בעוד שבוע נוציא משם את צה"ל, הביטחון יחזור והכול יהיה בסדר
יולי יואל אדלשטיין:
 אנחנו לא יודעים לכמה זמן המציאות הזאת
יולי יואל אדלשטיין:
      הנושא האחרון שגם עולה אצלנו כמעט בכל דיון וגם כמה חברים נגעו בו הוא כיתות הכוננות
יולי יואל אדלשטיין:
 אם התושבים, בלי התושבים, אבל לגבי כיתות הכוננות ביישובים אנחנו כל הזמן שומעים שעדיין לא הגענו לעמק השווה מבחינת כל הדרישות
יולי יואל אדלשטיין:
 לכן אני אשמח הפעם – מן הגורמים הרלוונטיים ודאי, לא שמשרד האוצר יסביר לי על כיתות הכוננות – שכל גורם יתייחס לסוגיות הרלוונטיות שהעליתי, חוץ מהדברים שהוא רוצה לעדכן אותנו בהן
יולי יואל אדלשטיין:
 בסוף הדיון נחליט איך אנחנו ממשיכים לפעול, כי אני מאוד מסכים עם האמירה שהייתה פה, אנשים לא באו סתם לפרוק פה אלא מחפשים פתרונות
יולי יואל אדלשטיין:
     בבקשה, מי רוצה להתחיל? משרד הביטחון אולי? רח"ל, אתם רוצים להתייחס? מה התוכניות?
יוסף שפירא:
אני סגן ראש רח"ל
יוסף שפירא:
 האמת היא שהסוגיות שעלו הן הרבה יותר רחבות מרח"ל, והן יושבות בליבת משרד הביטחון
יוסף שפירא:
 כמה דברים, לפחות בהתנהלות של המשרד
יוסף שפירא:
 קודם כול, גם העמדה של השר לגבי השיפויים נאמרה בעבר אז אני לא אחזור עליה
יוסף שפירא:
 אני כרגע רוצה להתייחס לנושא הביטחון, בכל מקרה
עמית הלוי:
שנייה
עמית הלוי:
 מה העמדה שלו? כמה ק"מ מבחינתו?
יוסף שפירא:
9
עמית הלוי:
9 ק"מ?
יוסף שפירא:
 9 ק"מ
יוסף שפירא:
 אני אתחיל במה שהונחה בתוך המשרד שזה חשוב
יוסף שפירא:
 קודם כול, המנכ"ל הנחה, וכמו מינהלת אופק חדש שנמצאת בדרום, המשרד כבר מקים מינהלת שנקראת אופק צפון והיא מסתכלת 9-0
יוסף שפירא:
 הנושא המהותי סביב הדבר הזה קודם כול הוא מה שקשור למשרד הביטחון, נושא של המיגון, מרכיבי ביטחון וכן הלאה וכן הלאה
יוסף שפירא:
 כבר הוגדר מנהל המינהלת הזאת, וכרגע עובדים כמה שיותר מהר
יוסף שפירא:
 אני יודע שהמנכ"ל הנחה במיידי
יוסף שפירא:
 הגדרה של זמנים אני לא יודע להגיד, אבל הוא אמר במיידי
יוסף שפירא:
 אבל הוא גם  הגדיר ושם 10 מיליון שקל כפתיחה ראשונית רק לבניית המינהלת
יוסף שפירא:
 בסך הכול גם מודיעים היום על כתיבת החלטת ממשלה להעביר את המינהלת, ובעצם היא תהיה דומה למינהלת שפועלת בדרום ומסתכלת, שוב כמו שאמרתי 9-0, על כל המרכיבים שבאחריות משרד הביטחון
יוסף שפירא:
      מעבר לזה, המשרד רואה לנכון – אמרתם את זה פה – שצריכים מינהלת תקומה צפונית
יוסף שפירא:
 זה דבר שהוא כמובן לא יושב לבד בתוך המשרד
יוסף שפירא:
 מישהו דיבר פה על - - -
גלעד קריב:
אדוני, רח"ל אחראית על תוכנית הפינויים מהיישובים, נכון? על הכנת תוכניות הפינויים
יוסף שפירא:
לא, אנחנו - - -
גלעד קריב:
השאלה המרכזית שעולה פה מאנשים כרגע, עם כל הכבוד למיגון שלא בוצע עשור ויעשה בהמשך, ומינהלת שיקום ומינהלת תקומה, מה אומרים למשפחות שכרגע לא יכולות לחיות בבתים שלהן בכפר סאלד, והמדינה לא נותנת להן לא מלון ולא מכלילה אותן בתוכנית השיפוי של: קחו כסף ותמצאו Airbnb? זאת השאלה הראשונה והכי דחופה
גלעד קריב:
 יש תשובה או לא?
אהרון דב גמזו:
מה אני אומר למנהלת בית הספר של הבן שלי בחולון? מה אני אומר לה? היא רוצה לזרוק אותו
יולי יואל אדלשטיין:
 בואו לא נשכח, הוא אחראי על הביצוע
יולי יואל אדלשטיין:
 אני מבטיח לך, גלעד, אם הממשלה תוריד לו החלטה לפנות, הוא צ'יק צ'ק יעשה את זה
יוסף שפירא:
בדיוק
יוסף שפירא:
 בסוף זו החלטת - - -
יולי יואל אדלשטיין:
אבל אני רוצה לשמוע מה הסטטוס ומה הוא קיבל
יולי יואל אדלשטיין:
 הוא לא קיבל? זאת כבר אחריות שלנו לפעול הלאה
גלעד קריב:
הוא לא קיבל, אומרים לך שהוא לא קיבל
גלעד קריב:
 הוא מדבר על מינהלת תקומה
יולי יואל אדלשטיין:
לכן, מה אתה רוצה ממנו?
יוסף שפירא:
יפה
גלעד קריב:
אתה יודע מה, אדוני היושב-ראש, אני חייב לומר לך שאנחנו שנינו מאמינים בעובדה שהאחריות היא על נבחרי הציבור
גלעד קריב:
אבל אתה יודע, זה לא עד הסוף נכון
גלעד קריב:
 בסופו של דבר, יש שירות ציבורי במדינת ישראל, ולאנשים נבחרי ציבור יש אחריות ולעובדי ציבור יש שליחות
גלעד קריב:
השליחות של עובדי הציבור היא להניח לפני הדרג הנבחר את ההמלצה המקצועית
גלעד קריב:
 האם רח"ל הניחה לפני הדרג הפוליטי המלצה שאומרת שבכפר סאלד אי-אפשר לחיות עכשיו? אז צריך לכלול אותם בתוכנית הפינוי
גלעד קריב:
 מה העמדה של הרשות שאמורה להכין את תוכניות הפינוי לגבי המדיניות המקצועית שאתם ממליצים עליה על הדרג הפוליטי? אם לא יקבלו, אז זה באמת אחריותם
גלעד קריב:
 אבל מה ההמלצה המקצועית שלכם לגבי כפר סאלד?
יוסף שפירא:
חבר הכנסת קריב, חשוב לי לומר שמי שמגדיר את הפינויים פה זה בעצם הצורך המבצעי, הצורך הצבאי, ולא רח"ל
פנינה איזנברג בורנשטיין:
זה לא מה שאנמר לנו על ידי הצבא
יוסף שפירא:
שנייה
יוסף שפירא:
 מעבר לזה, רח"ל לא מגדירה צורך לפינוי, חברים
יוסף שפירא:
 מעבר לזה, אם תבדקו - - -
פנינה איזנברג בורנשטיין:
אז מי כן?
יוסף שפירא:
סליחה, סליחה
יוסף שפירא:
 הגוף שאחראי
קריאה:
פצ"ן
יוסף שפירא:
פצ"ן
יוסף שפירא:
 יפה
פנינה איזנברג בורנשטיין:
פצ"ן זה הצבא
פנינה איזנברג בורנשטיין:
 הצבא אומר שזו לא הייתה החלטה שלו
יוסף שפירא:
זו לא החלטה של רח"ל, חברים
אהרון דב גמזו:
אז מי? מי?
יוסף שפירא:
שר הביטחון
הדס שון לוי:
אני אשמח אם תתנו לגורמי המקצוע
הדס שון לוי:
 אנחנו ישבנו והקשבנו לכל הדברים שלכם מההתחלה ועד הסוף, ולא התפרצנו והקשבנו
הדס שון לוי:
 אנחנו נשמח אם תתנו לגורמי המקצוע להתייחס לפי הסדר בתשובה מקיפה
קריאה:
אבל גברתי, הייתה פה שאלה, הייתה פה שאלה על המלצה
הדס שון לוי:
הבנו את השאלה
הדס שון לוי:
 אני מבינה שהוא חידד את השאלה, ואנחנו נענה עד הסוף
קריאה:
אין בעיה
קריאה:
 אין בעיה
קריאה:
 שאלו רק על ההמלצה, מה ההמלצה שלך לגבי העניין
יוסף שפירא:
חברים, אני אלך איתכם הלאה
יוסף שפירא:
 מי שאחראי על פינויים במדינת ישראל זה גם לא משרד הביטחון
יוסף שפירא:
 עם כל הכבוד, זה בכלל גוף פס"ח
יוסף שפירא:
 אני לא רוצה להיכנס לזה כרגע, בגלל שכל השאלה שאתה שואל מקצועית היא לא נכונה, אבל לא ניכנס לזה כרגע
גלעד קריב:
ניכנס לזה
הדס שון לוי:
אבל אולי תעשה להם סדר
הדס שון לוי:
 יוסי, אולי תעשה להם סדר איך מחליטים את מי לפנות
הדס שון לוי:
 נכון ששגרת החיים נפגעה – בכל המדינה, אנחנו במלחמה – אבל אנחנו כרגע נמצאים על מעל 120,000 מפונים
גלעד קריב:
מי גברתי?
הדס שון לוי:
אני סמנכ"לית במשרד ראש הממשלה
הדס שון לוי:
 כרגע אנחנו עומדים על 52,000 מפונים מהצפון כולל קריית שמונה
הדס שון לוי:
 אנחנו מפנים לא כי אנחנו מחליטים את מי לפנות, אנחנו מפנים על פי מי שהוגדר כצורך מבצעי
פנינה איזנברג בורנשטיין:
מה הם הקריטריונים שעומדים בבסיס ההחלטה את מי לפנות?
הדס שון לוי:
זה נגזר כתוצאה מהגדרה של הצלת חיים
פנינה איזנברג בורנשטיין:
מה זה הצלת חיים?
קריאה:
0 שניות זה הצלת חיים?
הדס שון לוי:
אני אתן ליוסי לסיים את הדברים שלו, וכשיגיע התור שלי אני אדבר
יולי יואל אדלשטיין:
חברים, חברים, חברים, אני רגיל בוועדה הזאת – יעידו חברי הוועדה שמדברים כל אחד בתורו, בתורה, אחר כך שומעים את התשובות
יולי יואל אדלשטיין:
 אז בואו נשמור על המתכונת הזאת
גלעד קריב:
כשתהיה רעידת אדמה - - -
יולי יואל אדלשטיין:
גלעד, גלעד, גלעד
יוסף שפירא:
חשוב לי לומר גם מהדברים שעלו פה – ואני חושב שזה נושא שגם כל החברים שיושבים איתי בפאנל יסכימו איתי – שבסוף צריך תקומה צפונית כזאת, וזה מה שאני ממליץ ליושב-ראש הוועדה סביב האירוע הזה שבסוף צריך טיפול מהותי לדבר הזה
יוסף שפירא:
 כמו שנאמר פה, השיפוי הוא שיפוי עמוק, ויש לזה משמעויות
יוסף שפירא:
 בטח החברים שלי יתייחסו לזה, יש גם קבינט חברתי-כלכלי שעובד על הדברים האלה
יוסף שפירא:
 אבל לפחות התפיסה ברח"ל היא שבעולם הפינויים, גם צפון וגם דרום, כל מה שהיה צריך לפנות עקרונית מבצעית פונה להבנתנו, אלא אם כן תהיה החלטה של צה"ל או שר הביטחון מעבר לזה
יוסף שפירא:
 אבל הבעיה היא הרבה יותר רחבה ממה שפונה
יוסף שפירא:
 משרד הביטחון עכשיו מקים מינהלת
יוסף שפירא:
 הוא מתחיל לטפל בכל מה שבאחריותו מ-9-0 בצורה הטובה ביותר
מומי ברקליפה:
אבל אולי ההחלטה לפנות מבצעית זאת לא הנקודה
מומי ברקליפה:
 יש אנשים שלא קשורים למבצעית וקורסים
מומי ברקליפה:
 אין שגרה ביישובים
מומי ברקליפה:
 איפה גוף אזרחי שיטפל באזרחים? לא רק מבצעי
יוסף שפירא:
אני חושב שאמרתי את זה
מומי ברקליפה:
לא, אתה כל פעם מציין "מבצעית, מבצעית", אבל יש גם אזרחים
יוראי מצלאוי:
אנחנו נשיב על המענה האזרחי
יולי יואל אדלשטיין:
חברים, חברים, קודם כול, אם לא יפריעו אז גם נבין יותר טוב
יולי יואל אדלשטיין:
 אני חושב שזה רק מראה את חשיבות הדיון
יולי יואל אדלשטיין:
 גם אנחנו בוועדה כל הזמן קיבלנו דיווחים מבחינת צה"ל, שר הביטחון, מבחינת הצורך המבצעי בפינוי, ובאמת חיי אדם קודמים לכול וכן הלאה
יולי יואל אדלשטיין:
      פעם אחר פעם לאחרונה, וגם אתם היום בצורה שלא משתמעת לשתי פנים, תיארתם מציאות בלתי אפשרית דווקא מסיבות שצה"ל מגן
יולי יואל אדלשטיין:
 כלומר, דווקא מכיוון שיש עיבוי כוחות
יולי יואל אדלשטיין:
 ואיך אמר לנו מישהו בוועדה: "איפה שהייתה מחלקה תהיה פלוגה, איפה שהייתה פלוגה יהיה גדוד", וכן הלאה וכן הלאה
יולי יואל אדלשטיין:
 אבל יש השלכות על התושבים, כי צה"ל לא עומד בשדה תפוחי אדמה, צה"ל בתוך היישובים, ולכן אתם מתארים מציאות שאנחנו עכשיו נצטרך לחשוב איך אנחנו מתמודדים איתה
יולי יואל אדלשטיין:
 וזה לא רק מה שאומר אלוף פיקוד הצפון מבחינת הטילים או פלישה לא עלינו או כל מיני דברים, אלא גם מציאות אזרחית שונה אם אנחנו מעוניינים בקיום אורח חיים
יולי יואל אדלשטיין:
 אז בואו נשמע את גורמי המקצוע
מומי ברקליפה:
כן, רק שזה מאוחר מדיי כי 66 יום עברו, ואני לא רואה פה מספיק חברי כנסת שיושבים והמצב הזה באמת מעניין אותם
מומי ברקליפה:
 זה מה שעצוב
יולי יואל אדלשטיין:
יקירי, יש פשוט גם ישיבות סיעה כרגע בבניין
יולי יואל אדלשטיין:
 אני לא עורך דין של חברי כנסת שלא הגיעו, אבל צריך להבין שלפעמים בכנסת מתקיימים כמה דברים במקביל
יוראי מצלאוי:
אני סגן המנהל הכללי, משרד האוצר
יוראי מצלאוי:
 דבר ראשון, אנחנו כמובן שומעים ואנחנו מכירים את הטענות ואנחנו רגישים אליהן
יוראי מצלאוי:
 אני חושב שיש פה ערבוב בין הרבה מאוד דברים
יוראי מצלאוי:
 אני אנסה שנייה לעשות סדר גם על מה שניתן עד עכשיו, הפעולות שנעשו, וההבדל בין הסוגיות הביטחוניות לסוגיות האזרחיות
יוראי מצלאוי:
 אלה שתי שאלות נפרדות, וזה בעיני העיקרון שאותו צריך להבין
יוראי מצלאוי:
 אלה שתי סוגיות נפרדות הסיפור של הפינוי והסיפור של הפיצוי
יוראי מצלאוי:
 אלה שני דברים נפרדים לחלוטין
יוראי מצלאוי:
      ברור לנו לחלוטין ששגרת החיים ביישובים האלה נפגעה לחלוטין, ולכן צריך לייצר פה איזושהי מערכת אזרחית שמפצה ומייצרת תמיכה
יוראי מצלאוי:
 המענים בהקשר הזה ניתנו וניתנו בצורה מלאה, ואני אפרט אותם עכשיו, גם לגבי רמת הגולן וגם יישובי קו העימות
יוראי מצלאוי:
 סוגיית הפינויים היא סוגיה נפרדת שבה שלובים החלטות של גורמי הביטחון, וכפועל יוצא מההחלטות האלה ניתנים המענים האזרחיים
גלעד קריב:
המענה שאמרת שניתן, היה על סוגיית הפיצויים ומתווה הפיצויים
יוראי מצלאוי:
נכון
יוראי מצלאוי:
 אני רוצה להתחיל שנייה אחת מסקירה של - - -
גלעד קריב:
אבל אפשר להתחיל עם מתווה הפינויים? אתה מוכן?
יוראי מצלאוי:
כן, בוודאי
יוראי מצלאוי:
 אין בעיה
יוראי מצלאוי:
 אני אסקור שנייה מה קורה
גלעד קריב:
כי אנשים פשוט חוזרים לבית שאי-אפשר לגור בו
גלעד קריב:
 חוזרים
יוראי מצלאוי:
אבל כדי להבין את המענה ההוליסטי שנותנת הממשלה ככלל, צריך להסתכל על הכול ביחד
יוראי מצלאוי:
 אז לבקשתו של חבר הכנסת קריב, אני אתחיל בסוגיית הפינוי
יוראי מצלאוי:
      לגבי הפינוי כרגע, מה שיש זה שהממשלה העבירה החלטה – אני מתייחס שנייה רק לצפון, אני שם את הדרום בצד, זה הדיון כאן – לגבי 5-0 אלה היישובים שנכללו בהחלטת הממשלה, ואלה היישובים שעל פי החלטת הממשלה זכאים בפינוי
סיגל שאלתיאל הלוי:
והיא לא מיושמת במלואה
יוראי מצלאוי:
תאמינו לי, אני אגע בהכול, בסדר? ההחלטה הזאת מעניקה פינוי לבתי מלון, או חלף פינוי לבית מלון שהוא מענק פינוי עצמאי 100 לילד, 200 למבוגר
יוראי מצלאוי:
 זה מה שנותנת החלטת הממשלה
יוראי מצלאוי:
 בנוסף, ניתנים מענקים למפונים
יוראי מצלאוי:
 הם ניתנים בגובה של – יש לנו שני מענקים עד עכשיו, מענק אחד בתחילת הלחימה, ומענק נוסף מענק חורף שעבר לפני שבוע, ואלה מענקים של 1,000 ש"ח לבן אדם, ועד 5,000 שקל למשפחה
גלעד קריב:
הצפון קיבל רק מענק אחד, למיטב ידיעתי
יוראי מצלאוי:
הם יקבלו גם את המענק השני, הם זכאים גם למענק השני
יוראי מצלאוי:
 כל מי שפונה על פי צו אלוף והחלטת הממשלה זכאי לכל המעטפת שאמרתי כרגע
עמית הלוי:
אתה מכיר את הקריטריונים למה 5-0?
קריאה:
ואגב, המעטפת מאוד יפה
קריאה:
 אני חייבת לציין
יוראי מצלאוי:
שנייה, שנייה, שנייה
עמית הלוי:
אתה מכיר את הקריטריונים למה 5-0 ולא 5
עמית הלוי:
5-0?
יוראי מצלאוי:
כאן נעשה ערבוב ואני אנסה לעשות סדר
יוראי מצלאוי:
 החלטת הממשלה אומרת 5-0, ומי שמקבל את החלטת הפינוי זה פיקוד צפון, צה"ל
יוראי מצלאוי:
 כרגע אנחנו קיבלנו החלטה, צווי אלוף, לגבי היישובים במרחב של 3
יוראי מצלאוי:
5-0
יוראי מצלאוי:
 כלומר, למשרד הביטחון יש את האפשרות, על פי החלטת הממשלה והצרכים הביטחוניים שאותם הוא בוחן על פי מיטב שיקול דעתו המקצועית, לפנות 5-0
יוראי מצלאוי:
 כרגע זה עד 3
יוראי מצלאוי:
5
תא"ל איציק בר:
זה אומר שבהצעת המחליטים יש מנדט לשר הביטחון בכל נקודת זמן תחת הצעת המחליטים הקיימת
תא"ל איציק בר:
 לא צריך להביא את זה לאישור נוסף ולא צריך קבינט ולא כלום
גלעד קריב:
כמה יש - - -
תא"ל איציק בר:
רגע, שנייה
יוראי מצלאוי:
תנו לו להשיב, בבקשה
יוראי מצלאוי:
 אתם תקבלו את התשובות
הרן רייכמן:
אבל רק שאלה
הרן רייכמן:
 סליחה, אני אדייק דבר כי אתה לא מדייק
הרן רייכמן:
 החלטת הממשלה איננה מתייחסת רק לסיכון הביטחוני, אלא גם לסוגיית השירותים שניתנים ליישובים
הרן רייכמן:
 יש שם שני שיקולים ואתם מדברים על שיקול אחד
הרן רייכמן:
 ואני חייב לציין, היא מציינת ששר הביטחון לא מחליט האם לפנות או לא, הוא מחליט על העיתוי
הרן רייכמן:
 השאלה, כמה זמן העיתוי יגיע?
גלעד קריב:
יש לכם את ההחלטה?
הרן רייכמן:
מדובר על עיתוי ומדובר גם על סוגיות אזרחיות
הרן רייכמן:
 פצ"ן לא יכול להיות הגוף שאומר לשר הביטחון את הסוגיות האזרחיות
הרן רייכמן:
 יש התעלמות ממה שכתוב בהחלטת הממשלה
תא"ל איציק בר:
רגע
תא"ל איציק בר:
 בשביל זה אנחנו גם נתייחס לזה
תא"ל איציק בר:
 אבל הסיפור של החלטת הממשלה 975 – כי באנו רגע להתייחס לדברים שהם פערים, אבל צריך גם להסתכל על מה נעשה – הוא שמה שנעשה זה שיש החלטת ממשלה שמאפשרת גמישות לשר הביטחון להחליט לפנות יישובים מצרכים מבצעיים, מה שלא היה בעבר
תא"ל איציק בר:
 למרכיב האזרחי עוד שנייה נתייחס, וגם מה נמליץ ליו"ר הוועדה בדברים שצריך לעשות והם אינם מבצעיים
תא"ל איציק בר:
      יש פה מצב שבו התפנו בשתי מדרגות – מדרגה ראשונה היא יישובים מ-2-0, לאחר מכן עוד 14 או 15 יישובים נוספים
תא"ל איציק בר:
 התקבלה החלטה לפנות גם את קריית שמונה
תא"ל איציק בר:
 אלה משיקולים והיבטים מבצעיים
עמית הלוי:
אבל אתה מכיר את הקריטריונים? למה 5-0, ובתוך 5-0 מה היו השיקולים?
הדס שון לוי:
אי-אפשר לפרט פה הכול, זה דיון בלמ"סי
תא"ל איציק בר:
אנחנו בדיון בלמ"סי
תא"ל איציק בר:
 יש פה לא מעט דברים שהם גלויים
תא"ל איציק בר:
 בסוף הניתוח של מהו המרחב שבו אתה מפנה הוא תחת ההיגיון של מרחב שבו אתה רוצה להסיר איום
תא"ל איציק בר:
 אתה לא רוצה שבמרחב הזה תהיה פעילות צבאית לצד פעילות אזרחית
תא"ל איציק בר:
 זה היה הרעיון המסדר
תא"ל איציק בר:
 הצעת המחליטים לא אמרה 2-0
תא"ל איציק בר:
 הצעת המחליטים אמרה: אנחנו ניתן למשרד הביטחון, לשר הביטחון, בכפוף להמלצה של הגורמים הצבאיים – שזה בעצם פיקוד צפון, הוא בסוף עובד תחת אמ"ץ ויושבים פה הנציגים – לקבל החלטה על פינוי
תא"ל איציק בר:
 ניתן בעצם חופש הפעולה לכל המרחב
תא"ל איציק בר:
      נכון אמרתם שיש פה שני מרחבים, ופה גם נתייחס לזה
תא"ל איציק בר:
 מרחב אחד הוא מרחב מפונה מול צרכים מבצעיים, ויש מרחב שני שהוא מרחב אזרחי ומושפע מהמרחב הצבאי שהתפנה, או תחת הפינוי הצבאי
תא"ל איציק בר:
 לזה עכשיו תהיה פה התייחסות אילו דברים צריך לעשות כולל המלצות
יולי יואל אדלשטיין:
בבקשה, יוראי
יוראי מצלאוי:
תודה לאיציק על החידודים
יוראי מצלאוי:
 אני אמשיך את הדברים של איציק
יוראי מצלאוי:
 אנחנו הצלחנו להבין, גם תוך כדי המלחמה, שהאנומליה הזאת שנוצרה פה בסוף בין הפער בצורך לתת מענה אזרחי להשלכות של סוגיית הפינוי, והסוגיה הביטחונית על המרחב הזה של היישובים בין 3
יוראי מצלאוי:
5 ל-5 הוא מורכב, ודרך אגב גם מעבר ל-5
קריאה:
לחלוטין הוא מעבר ל-5
יוראי מצלאוי:
גם מעבר ל-5
יוראי מצלאוי:
 אני אסביר מה עשינו
יוראי מצלאוי:
 לכן, נתנו מענה מאוד מאוד משמעותי בסוגיית הפיצויים
יוראי מצלאוי:
 כרגע, נכון לחודש אוקטובר, מה שעבר פה בכנסת אלה תקנות מס רכוש שהורחבו לכל יישובי רמת הגולן ולכל יישובי קו העימות
יוראי מצלאוי:
 התקנות האלה מעניקות לכל יישובי קו העימות שהם ב-5-0, ואפילו יש שם גם - - -
עמית סופר:
סליחה, יישובי קו עימות הם לא 5-0, יוראי
קריאה:
הם 9-0
יוראי מצלאוי:
ליישובי קו העימות אין קו אחיד
יוראי מצלאוי:
 אלה יישובים שמוגדרים על פי החלטת ממשלה
יוראי מצלאוי:
 אנחנו הלכנו לפי כל הרשימה - - -
עמית סופר:
גם לפי החלטת הממשלה לא כולם - - -
יוראי מצלאוי:
שנייה
יוראי מצלאוי:
 אני אסביר, אני אסביר
יוראי מצלאוי:
 לגבי תקנות מס רכוש, אנחנו ככלל הולכים לפי הנחיות פיקוד העורף
יוראי מצלאוי:
 ככה הלכנו כל השנים בכל המבצעים הקודמים
יוראי מצלאוי:
 גם פה הלכנו לפי ההנחיות של פיקוד העורף, והם לא נתנו בגבול הצפון הנחיות מחמירות כפי שניתנו בדרום
יוראי מצלאוי:
 וגם כאן היה פער בין ההנחיות של פיקוד העורף לבין ההנחיות שניתנו בפועל ביישובים בפיקוד צפון
יוראי מצלאוי:
      כדי לגשר על הפער הזה, אנחנו במשרד האוצר יחד עם פיקוד הצפון עשינו עבודה, וביקשנו מפיקוד צפון את כל המגבלות שהוטלו על היישובים, בין היתר התייחסות לשהייה של סוללות ארטילריה בקרבה ליישובים, בין היתר חסימת צירים
עמית סופר:
אז למה ארבעה יישובים כבר לפני שבועיים ממתינים?
יוראי מצלאוי:
שנייה, שנייה
יוראי מצלאוי:
 היישובים האלה יקבלו רטרואקטיבית את המענה לחודש אוקטובר והם יודעים את זה היטב, גם פיקוד צפון וגם המועצה האזורית
יוראי מצלאוי:
 אתם יודעים את זה מצוין
יוראי מצלאוי:
 הסיבה שהכנסת לא התכנסה כרגע לעשות את זה היא כי אנחנו עוסקים בעדכון תקציב 2023 בוועדת כספים
פנינה איזנברג בורנשטיין:
אתה מדבר על ארבעה יישובים שנמצאים מתחת ל-5 ק"מ?
יוראי מצלאוי:
על חמישה יישובים
יוראי מצלאוי:
 אני אתן לכם את השמות אחר כך
יוראי מצלאוי:
 אתם יודעים בדיוק במה מדובר
יוראי מצלאוי:
 הם יקבלו רטרואקטיבית גם לגבי חודש אוקטובר
גלעד קריב:
אתה יכול לומר כמה יישובים יש בין 3
גלעד קריב:
5 ל-5 שלא פונו?
יוראי מצלאוי:
אני רוצה שנייה רק להשלים, חבר הכנסת קריב
יוראי מצלאוי:
 זה יסייע לכם להבין
סיגל שאלתיאל הלוי:
סליחה, אבל יש פה פספוס
סיגל שאלתיאל הלוי:
 יש פה גם יישובים שהם מתחת ל-5 ולא נכנסו להחלטת הממשלה הזאת בכלל
גלעד קריב:
זה מה ששאלתי
סיגל שאלתיאל הלוי:
לא
סיגל שאלתיאל הלוי:
 אתה שאלת על אלה שנמצאים בהחלטת הממשלה ולא פונו
הדס שון לוי:
נכון, כי פונו עד 3
הדס שון לוי:
5
קריאה:
לא, היא מדברת על יישובים שלא נכנסו בכלל, כמו עבדון
סיגל שאלתיאל הלוי:
לא, אבל מה שאני גם אומרת זה שיש מספר יישובים שהם מתחת ל-5 – עבדון בהחלטת הממשלה
סיגל שאלתיאל הלוי:
 מנות וגשר הזיו מתחת ל-5 ק"מ ולא נמצאים בהחלטת הממשלה
הדס שון לוי:
כמו שציינתי קודם, אנחנו נמצאים בדיון בלמ"סי, אי-אפשר לפרט הכול
הדס שון לוי:
 אני יודעת שראש רח"ל ישב איתך באופן אישי להסביר לך את השיקולים הביטחוניים
הדס שון לוי:
 אני לא יודעת אם אתה מקבל אותם או לא מקבל אותם, אבל שהשיקולים הם נטו ביטחוניים
עמית סופר:
הדס, אבל אמרנו שהפריזמה היא לא רק צבאית, היא גם אזרחית
יוראי מצלאוי:
מעולה
יוראי מצלאוי:
 ליישובים האלה ניתן מענה אזרחי – אני מבקש שתקשיבו
יוראי מצלאוי:
 אם תתנו להשלים עד הסוף תבינו מהם המענים שניתנו, וגם נוכל אולי לשקף לציבור ולהנגיש לו את הזכויות שיש לו כרגע, שיכול להיות שהוא לא יודע ולכן לא ממומשות
יוראי מצלאוי:
     בסוגיה האזרחית, בסוגיית הפיצוי, אנחנו נתנו מענה בתקנות מס רכוש שלא על פי מה שעשינו ככלל
יוראי מצלאוי:
 הלכנו לפי הנחיות פיקוד צפון על המגבלות והתייחסנו לסוללות הארטילריה ולחסימת הכבישים ולשהייה של כוחות צבאיים במרחבים האזרחיים בתוך היישובים, וקיבלנו רשימה של כל המקומות שבהם הדברים האלה מתרחשים, על פי פיקוד צפון
יוראי מצלאוי:
 כל היישובים האלה, כולם ללא יוצא מן הכלל, נכנסו למענה של פיצוי מלא לחודש אוקטובר על פי תקנות מס רכוש
יוראי מצלאוי:
 המענה הזה נותן פיצוי מלא בשכר עבודה, פיצוי מלא למחזורים במחזור עסקים עד 2
יוראי מצלאוי:
5 מיליון ש"ח – אין עסקים מעל המחזורים האלה באזורים האלה – ולכל מי שהוא יישוב ספר אין תקרה, שאלה רוב היישובים שנמצאים פה ונמצאים בהגדרת יישובי הספר
יוראי מצלאוי:
      קיבלנו עדכון מפיקוד צפון לגבי חודש נובמבר, וההגבלות האלה חלו שם על פי פיקוד צפון גם בחודש נובמבר
יוראי מצלאוי:
 כלומר, בשבוע הבא בכנסת, על פי העדכון של פיקוד צפון אנחנו נעדכן את התקנות ונעביר אותם גם לגבי חודש נובמבר, כך שהיישובים האלה יקבלו פיצוי מלא
גלעד קריב:
כמה יישובים?
יוראי מצלאוי:
כל יישובי רמת הגולן וכל יישובי קו העימות
קריאה:
 כל 9?
יוראי מצלאוי:
שוב, כל יישובי רמת הגולן - - -
קריאה:
כל יישובי קו העימות ללא קשר לק"מ?
יוראי מצלאוי:
ללא קשר לק"מ
יוראי מצלאוי:
 כל יישובי רמת הגולן במרחב של גולן צפון, רמת גולן דרום, וכל יישובי קו העימות
גלעד קריב:
יוראי, איך מתגברים מבחינת משרד האוצר ומשרד ראש הממשלה?
יוראי מצלאוי:
רגע, רגע, אני רק רוצה להשלים עוד
יוראי מצלאוי:
 בנוסף, ליישובים שלא נכללים בתוך מה שאמרתי עכשיו ניתן מענה כללי, במסגרת החוק שנותן פיצוי לכלל העסקים בארץ
יוראי מצלאוי:
 אז גם מי שנופל בתווך, באמצע, ולא בקו העימות ולא ברמת הגולן, ששם גם לפי פיקוד צפון לא חלות אותן הגבלות, אבל גם ליישובים האלה ניתן מענה לפיצוי לחודשים אוקטובר-נובמבר, והוא יוארך גם לחודש דצמבר על פי צו
יוראי מצלאוי:
 שם אנחנו נותנים לעסקים שמחזור העסקים שלהם נפגע מעל 25% החזר בשכר עבודה ומענק של הוצאות קבועות, עד 22%
ענבר בזק:
אבל אתה מדבר רק על הפיצוי - - -
יוראי מצלאוי:
רגע, רגע, רגע, שנייה אחת
יוראי מצלאוי:
 חבר'ה, תנו לי בבקשה להשלים, אחר כך זה
יוראי מצלאוי:
 בנוסף לכל הדברים שאמרתי עד עכשיו ולאור הצורך שעלה פה לגבי הרשויות המקומיות, אדוני היושב-ראש, אנחנו הבנו שיש גם צורך לתת ברמה המוניציפלית
יוראי מצלאוי:
 לכן העברנו החלטת ממשלה ראשונה שעברה לדעתי בחודש הראשון למלחמה, הקצנו 35 מיליון שקלים לרשויות המקומיות, שבתחומן פונו יישובים
יוראי מצלאוי:
 המענה הזה ניתן לכל רשות מקומית שבתחומה פונו והיא יכולה לחלק את הכסף כרצונה, זה לא כסף צבוע
ענבר בזק:
דרום וצפון ביחד
יוראי מצלאוי:
אני מדבר עכשיו רק על צפון
יוראי מצלאוי:
 רק צפון
יוראי מצלאוי:
 זה כסף שכבר נכנס
גלעד קריב:
כמה רשויות?
יוראי מצלאוי:
כל רשות - - -
גלעד קריב:
כמה רשויות זה?
יוראי מצלאוי:
אני לא יודע את המספר המדויק
יוראי מצלאוי:
 למעשה, כל המועצות האזוריות שרלוונטיות ליישובי קו העימות ולרמת הגולן
גלעד קריב:
בסדר
יולי יואל אדלשטיין:
עמית סופר, קיבלת את הכסף?
עמית סופר:
איזה כסף?
קריאה:
אנחנו לא קיבלנו
יוראי מצלאוי:
 יש רשויות קולטות - - -
עמית סופר:
כסף שאנחנו יכולים לשפות את התושבים?
יוראי מצלאוי:
כסף שמועבר - - -
יולי יואל אדלשטיין:
חברים, חברים, אני רוצה לשמוע את התשובה
עמית סופר:
יוראי, אני אשמח שתבהיר רק במה מדובר
יוראי מצלאוי:
זה כסף שעבר בהחלטת ממשלה לרשויות מקומיות בצפון ושבתחומן פונו יישובים
יולי יואל אדלשטיין:
אבל הוא הועבר לרשויות?
יוראי מצלאוי:
הועבר, הועבר
יולי יואל אדלשטיין:
אז איך יכול להיות? או שהוא כזה עשיר, או שהוא לא שולט במה שקורה ברשויות שלו
יוראי מצלאוי:
אז שוב, אני אומר, פונו בתחום הרשות שלך יישובים?
קריאה:
בוודאי
יוראי מצלאוי:
בוודאי
יוראי מצלאוי:
 אז למיטב ידיעת הכסף עבר
יוראי מצלאוי:
 ולא רק שהוא עבר, אנחנו הגדלנו את הסכום לפני כשבועיים כי הבנו שצריך לתת מנה נוספת לאור התמשכות הלחימה, והגדלנו את זה ל-70 מיליון – הוספנו עוד 35 מיליון שקלים
עמית סופר:
רגע
עמית סופר:
 יוראי, אני שואל, הכסף הזה מאפשר לנו לתת ממנו שיפוי לתושבים?
יוראי מצלאוי:
הוא מאפשר לך לעשות - - -
עמית סופר:
לא, אני - - -
יוראי מצלאוי:
שנייה, רגע
יוראי מצלאוי:
 שאלת שאלה, תן לי להשיב - - -
סיגל שאלתיאל הלוי:
הוא כסף לא צבוע
סיגל שאלתיאל הלוי:
 לא שמעת?
יוראי מצלאוי:
הוא כסף לא צבוע שאתה יכול לעשות איתו כרצונך
סיגל שאלתיאל הלוי:
אתה יכול לעשות איתו מה שאתה רוצה
סיגל שאלתיאל הלוי:
 איזה יופי
סיגל שאלתיאל הלוי:
 מותר לי להגיד משהו, אדוני היושב-ראש?
יולי יואל אדלשטיין:
אם זה קצר, כן
קריאה:
פשוט היא עכשיו פונה לראש המועצה
סיגל שאלתיאל הלוי:
זה ממש מרתיח
סיגל שאלתיאל הלוי:
 אני הצגתי את עצמי כבר
סיגל שאלתיאל הלוי:
 זה ממש מרתיח מה שאתה אומר
סיגל שאלתיאל הלוי:
 כאחת שעבדה בשלטון המרכזי ויודעת מה זה כסף לא צבוע לראשי רשויות – וסליחה, עמית, אין לי שום כוונה לפגוע בך וזה לא באופן אישי – איפה פוגש אותנו כאזרחים הכסף הזה שאתם מחלקים לראשי הרשויות עכשיו? איפה זה פוגש אותנו?
יוראי מצלאוי:
 אני חייב להשיב על זה
יוראי מצלאוי:
 רגע, שנייה
עמית סופר:
רגע, סיגל
עמית סופר:
 אני לא סתם הבאתי את השאלה
עמית סופר:
 סליחה, מה אפשר לעשות עם כסף שמגיע לרשות? אני יכול לתת אפילו פטור מארנונה לתושבים? על מה אתם מדברים?
סיגל שאלתיאל הלוי:
זה מה שאני אומרת, איפה פוגש אותנו הכסף הזה?
קריאה:
הוא פוגש, הוא פוגש
סיגל שאלתיאל הלוי:
איך הוא מגיע לקצה? אנחנו הקצה, איך זה מגיע לתושב? בחייכם
עמית סופר:
יוראי, אני אומר פה - - -
אלון שוסטר:
עמית, לפני - - -
עמית סופר:
לא, אני אומר פה שאנחנו מוותרים על הכסף שלנו
עמית סופר:
 תעבירו ישירות לתושבים
עמית סופר:
 אנחנו סומכים עליכם
יוראי מצלאוי:
אני רוצה - - -
אלון שוסטר:
יוראי, אני חושב שהספין בעלילה כרגע הוא קצת לא הגון
אלון שוסטר:
 אני מציע לא לבצע את שינוי או הטיית החיצים לכיוון ראשי הרשויות
אלון שוסטר:
 אני חושב שלרשויות יש המון מה לעשות עם הכסף הזה עבור התושבים
עמית הלוי:
למה? אבל אמרה מנכ"לית החברה הכלכלית שיש להם הוצאות כרשות לעובדים נוספים, יש הוצאות רשותיות
עמית הלוי:
 הוא דיבר על האזרחים, ויש הוצאות לרשויות
עמית הלוי:
 אז הוא נותן לך  כסף לטובת האקסטרה שאתה צריך
עמית הלוי:
 למה לא? איפה הבעיה?
עמית סופר:
כסף קיבלנו מהמעט שעשינו
עמית סופר:
 שיפצנו את המרחבים המוגנים, את המקלטים
עמית הלוי:
בסדר, אז הוא נותן לך עוד תקציב
עמית סופר:
אנחנו מדברים פה על משהו אחר
עמית סופר:
 אנחנו מדברים פה על תושבים שמבקשים להתפנות, ואין להם את החוסן הכלכלי
עמית הלוי:
בסדר, זה לא סותר
יולי יואל אדלשטיין:
חברים, יכול להיות שלא הסברתי את עצמי טוב אז אני חוזר ואומר, יש פה שני דברים, הם לא סותרים בכלל, הם משלימים
יולי יואל אדלשטיין:
 דבר אחד, דיברתי על האתגר של ראשי הרשויות, במיוחד ראשי רשויות שאצלם חלק מהיישובים בזכאות כזאת, חלק באחרת וחלק ללא זכאות
יולי יואל אדלשטיין:
 אנחנו מכירים את המועצות האזוריות האלה וכל אחד מאיתנו שמע את זעקות השבר של ראשי הרשויות
יולי יואל אדלשטיין:
 ברור לגמרי שצריך לעזור להם לנהל את המערכת הבלתי-אפשרית הזאת שכרגע נוצרה שם
יולי יואל אדלשטיין:
      דבר שני,  דיברתי על האספקט של חיים אזרחיים בלתי אפשריים וכן הלאה
יולי יואל אדלשטיין:
 זה מצב התושבים
יולי יואל אדלשטיין:
 דרך אגב, יוראי, באמת לא נותנים לך להשלים וזה לא בסדר
יולי יואל אדלשטיין:
 תכף תשלים את דבריך
יולי יואל אדלשטיין:
 אבל אני לא בטוח שאפילו שיפוי כזה או אחר נותן מענה
יולי יואל אדלשטיין:
 אם אי-אפשר לחיות ואי-אפשר לישון בלילה והילדים לא ישנים, ותסלח לי, גם הכלב שבבית לא יכול לישון מכל הרעש, אז מה זה עוזר אם נותנים לך גם כמה אלפי שקלים?
אהרון דב גמזו:
אם אני יכול לומר נקודה, באמת מה שקרה – תקנו אותי אם אני טועה, ראשי הרשויות – רוקנו שלושת רבעי מהרשות, פינו את היישובים
אהרון דב גמזו:
 בגלל זה למועצות יש יותר עלויות, כמו שהסבירו כאן